Komisjoni määrus (EMÜ) nr 28/90,

4. jaanuar 1990,

teatavate kaupade klassifitseerimise kohta koondnomenklatuuri koodide 11081100, 11081200, 11081300 ja 11081400 alla ning määruse (EMÜ) nr 1463/87 kehtetuks tunnistamise kohta

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 3845/89, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida vastavate 2. veerus näidatud CN-koodide alla;

käesolev määrus käsitleb ka komisjoni määruses (EMÜ) nr 1463/87 [3] osutatud tooteid; seepärast tuleks viimati nimetatud määrus kehtetuks tunnistada;

käesoleva määrusega ettenähtud meetmed on kooskõlas nomenklatuurikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Määrus (EMÜ) nr 463/87 tunnistatakse kehtetuks.

Artikkel 3

Käesolev määrus jõustub 1. märtsil 1990.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 4. jaanuar 1990

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 374, 22.12.1989, lk 2.

[3] EÜT L 138, 28.5.1987, lk 36.

--------------------------------------------------

LISA

Kauba kirjeldus | Klassifikatsioon (CN-kood) | Põhjendused |

(1) | (2) | (3) |

1.Tooted peene valge pulbri kujul, mis koosneb järgmisest:töötlemata nisutärklise ja väheses koguses atsetüülitud nisutärklise või väga nõrgalt atsetüülitud nisutärklise segu, millel on järgmised omadused:tärklisesisaldus (määratud tärklise polarimeetrilise määramise meetodi abil): 95 % või rohkem kuivaine massist,atsetüülisisaldus (määratud ensümaatilise meetodi abil): vähem kui 0,5 % kuivaine massist | 11081100 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 1108 ja 11081100 sõnastusega Neid tooteid tuleks nende omaduste (eelkõige nende madala atsetüülisisalduse) tõttu lugeda CN-koodi 11081100 alla kuuluvateks tärklisteks, mitte CN-koodi 35051050 alla kuuluvateks esterdamise abil modifitseeritud tärklisteks |

2.Tooted peene valge pulbri kujul, mis koosneb järgmisest:töötlemata maisitärklise ja väheses koguses atsetüülitud maisitärklise või väga nõrgalt atsetüülitud maisitärklise segu, millel on järgmised omadused:tärklisesisaldus (määratud tärklise polarimeetrilise määramise meetodi abil): 95 % või rohkem kuivaine massist,atsetüülisisaldus (määratud ensümaatilise meetodi abil): vähem kui 0,5 % kuivaine massist | 11081200 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 1108 ja 11081200 sõnastusega Neid tooteid tuleks nende omaduste (eelkõige nende madala atsetüülisisalduse) tõttu lugeda CN-koodi 11081200 alla kuuluvateks tärklisteks, mitte CN-koodi 35051050 alla kuuluvateks esterdamise abil modifitseeritud tärklisteks |

3.Tooted peene valge pulbri kujul, mis koosneb järgmisest:töötlemata kartulitärklise ja väheses koguses atsetüülitud kartulitärklise või väga nõrgalt atsetüülitud kartulitärklise segu, millel on järgmised omadused:tärklisesisaldus (määratud tärklise polarimeetrilise määramise meetodi abil): 95 % või rohkem kuivaine massist,atsetüülisisaldus (määratud ensümaatilise meetodi abil): vähem kui 0,5 % kuivaine massist | 11081300 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 1108 ja 11081300 sõnastusega Neid tooteid tuleks nende omaduste (eelkõige nende madala atsetüülisisalduse) tõttu lugeda CN-koodi 11081300 alla kuuluvateks tärklisteks, mitte CN-koodi 35051050 alla kuuluvateks esterdamise abil modifitseeritud tärklisteks |

4.Tooted peene valge pulbri kujul, mis koosneb järgmisest:töötlemata maniokitärklise ja väheses koguses atsetüülitud maniokitärklise või väga nõrgalt atsetüülitud maniokitärklise segu, millel on järgmised omadused:tärklisesisaldus (määratud tärklise polarimeetrilise määramise meetodi abil): 95 % või rohkem kuivaine massist,atsetüülisisaldus (määratud ensümaatilise meetodi abil): vähem kui 0,5 % kuivaine massist | 11081400 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 1108 ja 11081400 sõnastusega Neid tooteid tuleks nende omaduste (eelkõige nende madala atsetüülisisalduse) tõttu lugeda CN-koodi 11081400 alla kuuluvateks tärklisteks, mitte CN-koodi 35051050 alla kuuluvateks esterdamise abil modifitseeritud tärklisteks |

--------------------------------------------------